**Csongrád Város Polgármesterétől**

**„M”**

Száma: Szo/2035-11/2023.

Témafelelős: Vinczéné Dudás Katalin

**ELŐTERJESZTÉS**

**Csongrád Városi Önkormányzat Képviselő testületének**

**2023. október 26-ai ülésére**

Tárgy: Javaslat: 6640 Csongrád, Nagymező u. 4/B. szám alatti önkormányzati tulajdonú szociális bérlakás közérdekű lakássá történő átminősítésére

**Tisztelt Képviselő-testület!**

A Csongrádi Rendőrkapitányság részéről 2023. augusztus 01. napján kérelem érkezett közérdekű lakás biztosítása érdekében.

Csongrád Városi Önkormányzat tulajdonát képezi a 6640 Csongrád, Nagymező u. 4/B. szám alatti önkormányzati tulajdonú szociális bérlakás.

A fenti ingatlan 1+ félszobás, komfortos komfortfokozatú, 47 m2 alapterületű.

Az ingatlant az önkormányzat, mint tulajdonos, közérdekű lakásként kívánja a jövőben bérbe adni.

A fentiek miatt szükséges az ingatlant a szociális bérlakás állományból kivenni és átminősíteni.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZAT JAVASLAT**

Csongrád Városi Önkormányzat képviselő testülete megtárgyalta „Javaslat: 6640 Csongrád, Nagymező u. 4/B. szám alatti önkormányzati tulajdonú szociális bérlakás közérdekű lakássá történő átminősítésére” tárgyú előterjesztést, és az alábbi döntést hozza:

A Képviselő testület „A lakások és helyiségek bérletéről és elidegenítéséről 23/2015. (X.27.) önkormányzati rendelet 4. § (1) bekezdés e) pont szerinti jogkörében eljárva, a 6640 Csongrád, Nagymező u. 4/B. szám alatti szociális bérlakást közérdekű bérlakássá minősíti.

A Képviselő-testület felkéri a polgármestert a lakáspályázat kihirdetése érdekében.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Szociális és Lakásügyi Iroda
3. Csongrádi Rendőrkapitányság
4. Irattár

Csongrád, 2023. október 17.

Bedő Tamás

polgármester